Πηγαίνοντας αυτή τη φορά στη Θεσσαλονίκη προκειμένου να παραστώ σε μια εξέταση ενώπιον κριτών είχα απόλυτη ανάγκη, φτάνοντας μια ημέρα πριν, να μην αντιμετωπίσω καμία απολύτως δυσάρεστη έκπληξη και να έχω λίγο χρόνο σε έναν απολύτως ήσυχο χώρο να προετοιμαστώ με τον τρόπο που είχα φανταστεί ότι θα ήταν ο κατάλληλος. Στο χώρο της Μαρτίνας βρήκα αυτό ακριβώς που έψαχνα και στις μέρες που ακολούθησαν επιβεβαίωσα ότι πρόκειται για ένα πολύ ήσυχο μικρό διαμέρισμα στο οποίο δε σε ενοχλεί ποτέ κανείς και το αίσθημα ασφάλειας είναι πολύ υψηλό. Το μόνο που μπορώ να βρω ως αρνητικό στη διαμονή είναι η θέα σε ακάλυπτους πίσω χώρους μερικών εκτρωματικών πολυκατοικιών της Θεσσαλονίκης αλλά πέρα από αυτό η Τίνα ήταν πολύ συνεπής και άμεση στις οδηγίες της, ο χώρος ήταν καθαρός και ζεστός, απολύτως ήσυχος σε οποιαδήποτε χρονική στιγμή της ημέρας (!) και είχε όλα αυτά που μπορεί να θέλει κάποιος (πχ ως και σίδερο) για μια ολιγοήμερη απόδραση στη Θεσσαλονίκη. Θα ξαναέμενα με πολύ μεγάλη ευχαρίστηση.